অভিনন্দন, কমরেডগণ। ৩৮২৮ মানুষের মধ্যে আপনারাই আছেন এখন।
আমি রাষ্ট্রের আর্কাইভে এটা পেয়েছি।
আমার আপনার সাহায্যের প্রয়োজন।
আপনি কি নিশ্চিত যে, ওরা ওটা বন্ধের চেষ্টা করার পরেই
রিয়্যাক্টরে বিস্ফোরণ হয়েছিলো?
কী, আপনি কি মনে করেন যে, ঠিকভাবে প্রশ্ন করলেই
আপনি সত্যিটা জানতে পারবেন?
তারা দিয়াতলভ-কে বিচারে পাঠাচ্ছে।
আমাদের তিনজনকেই বিশেষজ্ঞ হিসেবে সাক্ষ্য দিতে বলা হয়েছে।
আমি ডাটাগুলো বিশ্লেষণ করেছি।
ওরা রিয়্যাক্টরটা বন্ধ করার পরেই এটা বিস্ফোরিত হয়।
আপনি এটা আগেও দেখেছেন।
আমি জানতামই না যে এর কারণে বিস্ফোরণ ঘটতে পারে।
- তারমানে, এটা ওদের ভুল? - হ্যাঁ।
কিন্তু শুধু ওদের ভুল না।
আমরা কেজিবি'র সাথে একটা চুক্তি করতে পারি।
আপনি ভিয়েনার সম্মেলনে একথাটা বলবেন না,
বিনিময়ে ওরা আমাদেরকে বাকি রিয়্যাক্টরগুলো ঠিক করতে দেবে।
পুরো পৃথিবীর সামনে কথা বলার সুযোগ আছে আপনার।
অন্তত একজনকে তো সত্যি কথাটা বলা শুরু করতে হবে।
চেরনোবিল সিজন ১ এপিসোড ৫ অনুবাদে সাবটাইটেল হাট
অনুবাদক: নুরুল্লাহ মাশহুর হাসান শুভ মইনুল হাসান কুদরতে জাহান
বাংলায় সাবটাইটেলটি ভালো লাগলে গুড রেটিং দিতে ভুলবেন না।
আমাদের গ্রুপ - facebook.com/groups/subtitlehut আগামী কাজগুলোর খবর জানতে লাইক দিন- facebook.com/subhut2014
শুনেছি পরা ব্রুকানভ-কে প্রমোশন দেবে।
সেফটি টেস্ট নিয়ে আমাদের ছোট্ট একটা সমস্যা রয়েছে...
যদি এটা সফলভাবে শেষ করা যায়,
তাহলে প্রমোশন দেবার সম্ভাবনা অনেক।
কে জানে, হয়তো মস্কোতে পাঠাবে।
স্বাভাবিকভাবেই, ও চলে যাবার পরে দায়িত্ব আমার ঘাড়ে পড়বে,
আমার পুরোনো কাজের দায়িত্ব নেবার জন্য একজনকে প্রয়োজন হবে তখন।
আমি সিটনিকভকে নিতে পারতাম।
আমাকেও বিবেচনা করলে ভালো লাগত।
আমি এটা মাথায় রাখব।
ভিক্টর পেত্রোভিচ,
টেস্টের প্রস্তুতি সুন্দরভাবে সম্পন্ন হয়েছে।
কমরেড দিয়াতলভ আমার নির্দেশনা অনুযায়ী কাজ করছিলো,
৪ নম্বর রিয়্যাক্টরের আউটপুট ১৬০০ মেগাওয়াটে কমিয়ে আনা হয়েছে।
আপনি অনুমোদন দিলে, আমরা পাওয়ার কমিয়ে চালাতে প্রস্তুত...
আমাদের অপেক্ষা করতে হবে।
তাই, আহ...?
কোনো সমস্যা আছে কি না, সেটা জিজ্ঞেস করতে যাচ্ছেন, নিকোলাই?
আপনি মুখ দেখে কিছু বুঝতে পারেন না?
তিন বছর ধরে এই পরীক্ষাটা শেষ করতে চেয়েছি।
তিন বছর।
আমি এই মাত্র কিয়েভের গ্রিড নিয়ন্ত্রকের কাছ থেকে ফোন পেয়েছি।
সে বলেছে, আমাদের আর পাওয়ার কমানো যাবে না,
১০ ঘন্টার ধরে তো নাই-ই।
গ্রিড নিয়ন্ত্রক? সে কোত্থেকে আবির্ভূত হল...
এটা গ্রিড নিয়ন্ত্রকের সিদ্ধান্ত না, দিয়াতলভ।
এখন মাসের শেষ।
সকল শ্রমিক ব্যস্ত।
সবাই ওভারটাইম করছে, ফ্যাক্টরির পাওয়ারের প্রয়োজন।
কেউ উপর থেকে খেলছে।
যদিও, আমরা কখনোই জানবো না সেটা কে।
তাহলে আমরা কি এটা বাদ দিয়ে দেবো?
না, আমার তা মনে হয় না।
যদি আমাদের দশ ঘন্টা অপেক্ষার প্রয়োজন হয়, তাহলে
- অপেক্ষা করব। - অর্ধেক পাওয়ারে চললে,
আমাদের স্থিতিশীলতা নিয়ে ঝামেলা হবে না?
- না, আমার চিন্তা করা উচিত ছিল... - আমি আপনাকে জিজ্ঞেস করছি না।
এটা নিরাপদ।
আমরা ১৬০০-তেই চালাবো।
আমি বাড়িতে যাবো, কিছুক্ষণ ঘুমাবো, রাতে আবার আসবো।
তারপর আমরা শুরু করবো।
পরীক্ষাটা আমি ব্যক্তিগতভাবে তত্ত্বাবধান করবো।
এবং এটা সম্পন্ন হবে।
বেশ, আমি সেই পর্যন্ত অপেক্ষা করব না।
শেষ হলে আমায় ফোন করবেন।
আপনি কেমন বোধ করছেন?
গতকাল আপনি ডাক্তারের কাছে গিয়েছিলেন।
আপনার শরীরের কী অবস্থা?
আপনি জানেন না?
ভিয়েনা থেকে এসেছে।
জার্মান পড়তে পারেন?
এখানে বলা হয়েছে, " অবশেষে একজন সোভিয়েত বিজ্ঞানী সত্যিটা বলেছেন।"
নিশ্চিতভাবেই,আমি এই পরোক্ষ ইঙ্গিতে বিরক্ত,
কিন্তু আমার মনে হয়, এটা বলাই যায় যে, আপনি কনফারেন্সে চমৎকার প্রভাব ফেলেছেন।
আপনি যে এ কাজে বেশ ভালো, সেটা প্রমাণিত।
কীসে? মিথ্যে বলাতে?
স্টেটক্র্যাফট, লেগাসভ। স্টেটক্র্যাফট।
অপারেটরের ভুলের ফলে চেরনোবিলের দুর্ঘটনা ঘটেছিল, পশ্চিমারা এটা জেনে এখন সন্তুষ্ট।
আসলেই তো তাই ঘটেছিল।
সেজন্য আপনার একটা ধন্যবাদ প্রাপ্য।
আপনি সেটা পাবেনও।
"সোভিয়েত ইউনিয়নের হিরো।"
আমাদের সর্বোচ্চ সম্মান।
ওরা আমাকেও এটা দেয়নি।
"কুরচাতভ ইনস্টিটিউটের পরিচালক পদে প্রমোশন।"
খুবই সম্মানিত হলাম।
আমি মনে করি না যে আপনার সম্মানিত হওয়ার কিছু আছে, ভ্যালেরি অ্যালেক্সিভিচ।
এই পুরষ্কারগুলো এখনো আপনার হয়নি।
আদালতে ঠিকমতো সাক্ষ্য দেন আগে।
কমরেড চারকভ, রাষ্ট্রের প্রতি দায়িত্বটা আমি বুঝি।
কিন্তু আপনি আমাদের আশ্বাস দিয়েছিলেন যে,
রিয়্যাক্টরগুলোকে নিরাপদ করা যাবে।
কিন্তু এক মাস হয়ে গেলেও কোনো পরিবর্তন হয়নি।
- এমনকি কোনো পরিবর্তনের আলোচনাও করা হয়নি। - আগে বিচারের কাজ শেষ হোক।
এটা শেষ হলে, আমরা আমাদের ভিলেনকে পেয়ে যাবো,
আমরা আমাদের হিরোকে পেয়ে যাবো, আমরা সত্যিটা জানতে পারবো।
এরপর, আমরা রিয়্যাক্টরগুলোর ব্যবস্থা নিতে পারবো।
ট্রেনে করে এসেছেন নাকি?
হ্যাঁ, ট্রেন ধরে এসেছি।
এখন ভিয়েনার ব্যাপারে কথা বলা যাক।
আমি এখানে আপনাকে তিরস্কার করতে আসিনি।
শেরবিনা যাই বলুক, পৃথিবী কিভাবে কাজ করে, তা আমি জানি।
তো... কেন এসেছেন এখানে?
কারণ আমি ভীষণ রকমের একগুঁয়ে।
আপনি যেরকমটা আশা করছিলেন
চারকভ বলছে - বিচারের পর তারা রিয়্যাক্টরগুলো মেরামত করবে।
আপনি ওকে বিশ্বাস করেন?
রাষ্ট্র কখনো স্বেচ্ছায় রিয়্যাক্টরগুলো ঠিক করবে না,
কারণ সমস্যাটা স্বীকার করার অর্থ তারা যে মিথ্যা বলেছিল, তা স্বীকার করা।
ওদেরকে জোর করতে হবে।
বিচারের দিনে, আপনি সত্যিটা বলবেন।
আপনি জুরিদের বিশ্বাস করাবেন।
এটা একটা লোক দেখানো বিচার।
- জুরি বোর্ড ইতোমধ্যেই রায় পাঠিয়ে দিয়েছে। - আমি ওদের ব্যাপারে কথা বলছি না।
বিচার কার্য দেখার জন্য কেন্দ্রীয় কমিটি সারাবিশ্বের বিজ্ঞান কম্যুনিটির সদস্যদের আমন্ত্রণ জানিয়েছে। ।
কুরচাতভ থেকে, স্রেডম্যাশ থেকে, মিনেনার্গো থেকে আমাদের সহকর্মীরা আসবে।
ওরা ভীড়ের মধ্যে বসে আপনার প্রত্যেকটা কথা শুনবে।
এই জুরির কথা একমাত্র আমরাই জানি।
আর সেই বিস্ফোরক মুহূর্তে যখন আপনার সাক্ষ্যটা আসবে,
তখনই আমাদের জুরি সত্যিটা শুনতে পাবে।
- আর এতে কী হবে? - ওগুলো পুনর্নিমাণের ব্যাপারে চাপ দিতে থাকবেন।
- শুধু RMBK না, কিন্তু পুরো ইন্ডাস্ট্রি। - না, না, না, না, না।
- ওরা আমাদের ছাড়া চলতে পারবে না। - না, না, না।
যে লোকটার রিপোর্ট আপনি পেয়েছিলেন, সেই ভলকভের কী হয়েছিল, জানেন?
ওরা ওকে ইনস্টিটিউটের পদ থেকে সরিয়ে দিয়েছে।
সত্যটা জানার অপরাধে তাকে বহিষ্কার করা হয়েছে।
আর আপনি মনে করছেন যে এইসব বিজ্ঞানীরা,
যাদেরকে বাছাই করে এই লোক দেখানো বিচারে আনা হয়েছে,
তারা আমার কথা শুনে প্রভাবিত হবে?
বীরত্ব দেখানোর জন্য আমি প্রকাশ্যে রাষ্ট্রের বিরোধিতা করব?
- হ্যাঁ। - কেন?
কারণ আপনি ভ্যালেরি লেগাসভ, আর আপনি বিশেষ একজন।
আমার মুখ খোলাই যথেষ্ট হবে, এটা ভাবতে ভালো লাগে আমার।
কিন্তু আমি জানি এই বিশ্ব কীভাবে কাজ করে।
ওরা আমাকে সোজা গুলি করবে, খোমিউক।
আপনি আমাকে বলেছিলেন, কী হয়েছে তা খুঁজে বের করতে।
আমি ডজনখানেক লোকের সাথে কথা বলেছি।
ওদের বলা প্রত্যেকটা কথা, আমি লিখে রেখেছি।
সব এই খাতাগুলোতে আছে।
একমাত্র এরাই এখনো বেঁচে আছে।
আর এরা মারা গেছে।
ওরা একে অপরকে রক্ষা করতে গিয়ে মারা গেছে।
আগুন নিভাতে গিয়ে, আহতদের পরিচর্যা করতে গিয়ে।
ওরা দ্বিধা করেনি, দায়িত্ব পালনে পিছপা হয়নি।
তাদের যা করণীয় ছিল, তাই তারা করেছে।
আমিও করেছি।
আমিও তাই করেছি।
আমি স্বেচ্ছায় একটা উন্মুক্ত রিয়্যাক্টরে গিয়েছি।
তারমানে আমি ইতিমধ্যেই আমার জীবন দান করেছি।
এটাই কি যথেষ্ট নয়?
না, আমি দুঃখিত। এটা যথেষ্ট নয়।
সোভিয়েত ইউনিয়ন কমিউনিস্ট পার্টির কেন্দ্রীয় কমিটি
এবং সোভিয়েত সমাজতান্ত্রিক প্রজাতন্ত্রের প্রেসিডিয়াম অব দ্য সুপ্রিম সোভিয়েত
এর সিদ্ধান্ত এই যে জনগণের পক্ষ থেকে ন্যায়বিচার কায়েম করা হবে
২০, ২১ এবং ২২তম কংগ্রেসে গৃহীত
আমাদের দলের মূল লক্ষ্য অনুযায়ী,
যা একটি লেনিনবাদী লক্ষ্য।
এটিই সোভিয়েত রাষ্ট্রের একমাত্র ধ্রুব উদ্দেশ্য,
ছিলো, আছে এবং থাকবে।
দল এবং রাষ্ট্রের পথ চলার ক্ষেত্রে
সোভিয়েত জনগনের মৌলিক অধিকার, আশা এবং প্রত্যাশার বহিঃপ্রকাশ,
তথা লেনিনবাদের মূলনীতিসমূহ দৃঢ় এবং অবিচল ভাবে অনুসরণ করা হবে।
কমরেড জাজ মিলান কাদনিকভ এর সভাপতিত্বে, আদালতের সেশন উন্মুক্ত করা হলো।
অভিযুক্ত ব্যক্তিগণ
ভিক্টর ব্রুকানভ,
অ্যানাটলি দিয়াতলভ,
নিকোলাই ফোমিন...
সোভিয়েত ইউনিয়ন ফৌজদারি আইনের
অনুচ্ছেদ ২২০ এর ধারা ২ লঙ্ঘনের দায়ে অভিযুক্ত ,
তার ফলশ্রুতিতে ২৬শে এপ্রিল, ১৯৮৬ এ সংঘটিত হয় একটি পারমাণবিক দুর্যোগ।
রাষ্ট্রপক্ষের স্বাক্ষী হিসেবে রয়েছেন , বেলারুশিয়ান নিউক্লিয়ার ইন্সটিটিউট এর কমরেড খোমিউক,
কুর্চাটভ ইন্সটিটিউট অব অ্যাটমিক এনার্জির কমরেড লেগাসভ,
এবং কমরেড বরিস এভদোকিমোভিচ শেরবিনা,
মন্ত্রীপরিষদ এর ডেপুটি চেয়ারম্যান
এবং জ্বালানী ও শক্তি মন্ত্রণালয়ের প্রধান।
এ সবকিছুর শুরু হয়েছিলো একটা সেফটি টেস্ট থেকে।
সেফটি টেস্টের প্রয়োজনই বা পড়েছিল কেন?
দুর্ঘটনাটা যখন ঘটে, তখন তো চার নম্বর রিয়্যাক্টরটা নতুন ছিল না।
সত্যি বলতে, এটা ২০ ডিসেম্বর, ১৯৮৩ থেকেই কার্যকর ছিল।
তার এগারো দিন পর, সেইবছরের শেষ দিনে,
রিয়্যাক্টরের নির্মাণকাজ শেষ হওয়ার স্বীকৃতি দিয়ে...
প্ল্যান্ট ডিরেক্টর ব্রুকানভ এই ডকুমেন্ট স্বাক্ষর করেন।
বছর শেষ হওয়ার আগেই কাজ শেষ করার ফলস্বরূপ,
কমরেড ব্রুকানভ "হিরো অব সোশ্যালিস্ট লেবার" উপাধিতে ভূষিত হোন।
কমরেড ফোমিন "ভ্যালেরাস লেবার" সম্মাননা অর্জন করেন।
কমরেড দিয়াতলভ কে প্রদান করা হয় "অর্ডার অব দ্য রেড ব্যানার।"
কিন্তু তাদের কাজ পরিপূর্ণ ছিলো না।
আর এই ডকুমেন্ট ছিল মিথ্যা।
এই সনদপত্র স্বাক্ষর করার জন্য,
সকল প্রকার সেফটি টেস্ট শেষ করতে হত,
তবুও একটি পরীক্ষা বাকি রয়ে যায়।
নিউক্লিয়ার রিয়্যাক্টরটা কোরের ঠিক এখানে তাপ উৎপন্ন করে।
এক সারি পাম্প, এইখানে এবং এইখানে,
কোরের ভিতর দিয়ে অবিরত ঠাণ্ডা পানি প্রবাহিত করতে থাকে।
কোরের তাপ পানিকে বাষ্পে রূপান্তরিত করে,
এবং বাষ্প এইখানে টারবাইন চাকাকে ঘুরায়,
যার ফলে উৎপন্ন হয় বিদ্যুৎ।
কিন্তু পাওয়ার প্লান্টেই যদি পাওয়ার সরবরাহ না থাকে তাহলে কী হবে?
পাওয়ার প্লান্টের ভিতরে সরবরাহকৃত পাওয়ারই যদি বিঘ্নিত হয়, তখন?
বৈদ্যুতিক বিঘ্ন, যান্ত্রিক ত্রুটি, কিংবা বিদেশি শত্রুদের আক্রমণের ফলে এমন হতে পারে।
যদি কোনো পাওয়ার না থাকে,
তাহলে এই পাম্প কোরের ভেতরে পানি প্রবাহিত করতে পারবে না।
আর পানি ছাড়া কোর অতিরিক্ত উত্তপ্ত হয়ে উঠবে,
ফুয়েল গলে যাবে।
সংক্ষেপে, পারমাণবিক বিপর্যয় ঘটবে।
তাহলে সমাধান?
এইখানে ৩টা ডিজেল ফুয়েল ব্যাকআপ জেনারেটর।
তো, সমস্যার সমাধান কি হয়ে গেল?
না।
ব্রুকানভ জানত, সমস্যার আদৌ কোন সমাধান হয়নি।
কাঙ্ক্ষিত গতিতে পৌঁছাতে, পাম্প সচল করে ফুয়েল গলে যাওয়া রোধ করতে,
ব্যাকআপ জেনারেটরের আনুমানিক ১ মিনিট লাগত
সেই সময়ের মাঝে, বড্ড দেরি হয়ে যেত।
তাই সেফটি টেস্টের দিকে অগ্রসর হতে হলো।
থিওরিটা ছিল এমন: ফ্যাসিলিটিটা যদি পাওয়ার হারায়,
যে টারবাইনগুলো ঘুরছিল, সেগুলো গতি কমে গিয়ে থেমে যেতে কিছুটা সময় নিত।
কিন্তু এর উৎপন্ন করা বিদ্যুতটা পাম্পে প্রেরণ করা গেলে কেমন হয়?
থেমে যেতে থাকা টারবাইনটা যদি জেনারেটর চালু হওয়ার আগের ৬০ সেকেন্ড সময়টুকুতে পাম্পটাকে সচল রাখতে পারে?
কোনো প্রশ্ন?
না। চালিয়ে যান, প্লিজ।
এই থিওরি পরীক্ষা করতে,
রিয়্যাক্টরের ক্ষমতাকে ৭০০ মেগাওয়াটে নামিয়ে এনে...
বিদ্যুৎহীন অবস্থার মতো করা দরকার।
এরপর টারবাইনগুলো বন্ধ করা হয়,
ধীরে ধীরে ঘুরে বন্ধ হবার সময়ে সেগুলোর বৈদ্যুতিক আউটপুট মেপে দেখা হয় যে,
সেটা এই পাওয়ার পাম্প চালানোর জন্য যথেষ্ট কি না।
বিজ্ঞান নির্ভুল,
কিন্তু একটা পরীক্ষা ততোটাই নির্ভুল হয়, যতোটা সেই পরীক্ষাকারী মানুষদের পক্ষে কার্যকর করা সম্ভব হয়।
প্রথমবার চেষ্টার পর, তারা ব্যর্থ হয়েছিল।
দ্বিতীয়বার চেষ্টার পরেও, তারা ব্যর্থ হয়েছিল।
তৃতীয়বারেও, তারা ব্যর্থ হয়।
চতুর্থবার যেদিন তারা চেষ্টা করে
সেদিন ছিল ২৬শে এপ্রিল, ১৯৮৬।
কমরেড খোমিউক
সেই রাতে কী ঘটেছিল তা বুঝতে হলে,
আমাদের ১০ ঘণ্টা পেছনে ফিরে যেতে হবে...
২৫শে এপ্রিল, সে দিনে পরীক্ষাটা করার কথা।
দুপুর দুইটায়,
রিয়্যাক্টরের ক্ষমতাকে এর স্বাভাবিক ৩২০০ মেগাওয়াট আউটপুট লেভেল থেকে অর্ধেকে নামিয়ে আনা হয়েছিল।
১৬০০ মেগাওয়াটে এটা স্থিতিশীল ছিল এবং টেস্টের জন্য চূড়ান্ত আউটপুট লেভেলে নেমে আসতে প্রস্তুত ছিল।
৭০০ মেগাওয়াট।
কিন্তু ওরা আরম্ভ করার পূর্বে, একটা ফোন আসে।
কিয়েভের পাওয়ার গ্রিডের কর্মকর্তারা বলে যে
মাঝ রাতের আগে বিদ্যুৎ কমানো সম্ভব নয়।
তারা ১০ ঘণ্টা বিলম্ব করতে বলে।
এটাই ছিল প্রথম গুরুত্বপূর্ণ মুহূর্ত,
এই বিপর্যয়ের প্রথম অধ্যায়।
কর্মদক্ষ পরিচালকবর্গ পরীক্ষাটা বাতিলের জন্য জোর করতে পারতেন।
এই ৩ জন এটা করার অনুমতি দিয়েছিল।
এই বিলম্ব এতো বিপজ্জনক কেন?
এটা দুইটা সমস্যার সৃষ্টি করেছিল:
একটা ছিল বিজ্ঞানসম্মত...
অন্যটা ছিল খুবই মানবিক।
প্রথমে এটাকেই আমরা বিবেচনায় ধরব।
মাঝ রাতে, শিফট পরিবর্তন হয়েছিল।
হেই।
- খোদেমচুক... - বাদ দাও। আরেকটা গবেটকে ধরো।
টপটুনভ, মোটরসাইকেল কিনতে চাও?
- টপটুনভ? - ও তো একটা পিচ্চি।
ওর বিচির চেয়ে মুখে বেশি চুল আছে।
ওর ঠোঁটের কী এগুলো কি চুল?
লিওনিড ফেদরোভিচ।
আকিমভ যত দ্রুত সম্ভব তোমাকে কন্ট্রোল রুমে যেতে বলেছে।
- ও কী চলে এসেছে? - অনেক আগেই এসেছে।
কী যেন টেস্টের ব্যাপারে।
দেখলে? মরিয়া।
সাশা?
যে টেস্টটা ওদের করার কথা, সেটার ব্যাপারে তো জানোই,
টারবাইনের গতি ধীর করা, গত বছরেও এই চেষ্টা করেছিল।
ডে শিফটে ওরা সেটা করতে পারেনি, তাই আমাদেরকে দায়িত্বটা দিয়েছে।
আমাদেরকে?
- আমরা জানি না এটা... - চুপ।
আমরা তো জানিই না যে, এটা কী। - ঠিক আছে।
আমরা এটাকে ৭০০ তে নামিয়ে স্থির রাখব,
বাকিটা স্টলারচুক আর কার্শেনবাম করবে, কিন্তু..
দিয়াতলভ পর্যবেক্ষণ করবেন।
আমাকে এমন কিছু করতে হবে যা আগে কোনোদিন করিনি।
তাও আবার দিয়াতলভের আবার নজরদারির মধ্যে দিয়ে।
হ্যাঁ, চিন্তা কোরো না, আমরা একসঙ্গে করব।
আমি নির্দেশনা পড়ে দেখছি।
আমাদের কাজটা করা উচিত হবে নাকি না?
হ্যাঁ, ৪ থেকে আকিমভ বলছি।
আমার কাছে গতি কমানোর টেস্টের ম্যানুয়াল আছে।
গত বছর তুমি এটা করেছিলে।
হ্যাঁ, কী করতে হবে প্রোগ্রামের ভিতরে নির্দেশনা দেওয়া আছে।
এরপর, বেশ কিছু জিনিস কেটে দেওয়া আছে।
আমার কী করা উচিত...?
তুমি কি নিশ্চিত?
ঠিক আছে। ধন্যবাদ।
ও কেটে দেওয়া নির্দেশনাগুলোও অনুসরণ করতে বলল।
তাহলে ওরা এগুলো কেটে দিয়েছে কেন?
আমাদের পরীক্ষাটি চালিয়ে নিশ্চিত হতে হবে।
১৬০০। ভালো।
এখন, আপনারা কী করছেন প্রশ্নটি করা কি ঠিক হবে?
- বেশ... হ্যাঁ। - নিঃসন্দেহে।
- স্টলারচুক? - হ্যাঁ।
- কির্শেনবাম? - আমি পর্যালোচনা করিনি।
আমরা মাত্রই খুঁজে পেলাম যে...
এই নাও, পর্যালোচনা করো।
অথবা আমি যা বলব, তাই কোরো।
আমি মনে করি তোমার মত গবেটও এটা সামলাতে পারবে।
বেশ, চলো যাই।
আমার কাজ কী, রিয়্যাক্টর চালু থাকা অবস্থায় টারবাইনের সুইচ বন্ধ করা ?
- কাজটা ভালো হবে না... - চুপচাপ তোমাদের কাজ করো!
টপটুনভ, পাওয়ার ৭০০ তে নামিয়ে আনো।
আমি কখনও পাওয়ার এতো নিচে নামিয়ে কাজ করিনি।
ঠিক আছে। আমি তোমার সঙ্গে আছি।
পাওয়ার কমিয়ে ৭০০ করছি।
আমি আপনাদেরকে প্রথম মহাকাশচারী ইউরি গ্যাগারিনের কথা ভাবতে বলবো।
মহাকাশযানের লঞ্চ প্যাডে দাঁড়ানোর আগ মুহুর্তেও যদি তাকে তার মহাকাশ যাত্রার ব্যাপারে কিছুই বলা না হত, তাহলে?
যদি তার হাতে আগে কখনো না দেখা একটা নির্দেশনা ধরিয়ে দেয়া হত, তাহলে?
নির্দেশনার মাঝে কিছু লাইন আবার কেটে দেওয়া ছিল।
৪ নং রিয়্যাক্টরের কন্ট্রোল রুম ৪ এর ভেতরে ঠিক এটাই ঘটেছিল।
নাইট শিফটের লোকেরা টেস্ট চালানোর জন্য প্রশিক্ষিত ছিল না।
এমনকি তাদেরকে এই ঘটনার ব্যাপারে সতর্কও করা হয়নি।
লিওনিড টপটুনভ,
সেই রাতে রিয়্যাক্টরের নিয়ন্ত্রক হিসেবে
দায়িত্বরত অপারেটরের বয়স ছিল... মাত্র ২৫ বছর।
তার সর্বমোট কাজের অভিজ্ঞতা?
চার মাস।
এটা হলো বিলম্বের কারণে সৃষ্ট মানবিক বিপর্যয়।
কিন্তু রিয়্যাক্টর কোরের ভেতরে,
পরমাণুর মধ্যকার ফাঁকা স্থানে,
আরও ভয়ানক কিছু তৈরি হচ্ছিল।
এক ধরণের বিষ।
সময় হলো ১২টা বেজে ২৮।
কমরেড লেগাসভ।
কুর্চাতভ ইনস্টিটিউট এবং মিনার্গোর কিছু সহকর্মীদের এখানে দেখে ভীষণ খুশি হয়েছি।
চেরনোবিলে যা ঘটেছিল
সেটা বোঝার জন্য কিন্তু আপনাকে বৈজ্ঞানিক হতে হবে না।
শুধু এটুকু জানলেই চলবে:
নিউক্লিয়ার রিয়্যাক্টরের ভিতরে
মাত্র দুইটা ঘটনা ঘটে।
রিঅ্যাকটিভিটি, যা বিদ্যুৎ উপন্ন করে
হয় বৃদ্ধি পায়, না হয় হ্রাস পায়।
এটুকুই।
সকল অপারেটর ভারসাম্য বজায় রাখে।
ইউরেনিয়াম ফুয়েল।
যখন ইউরেনিয়াম পরমাণু বিভক্ত হয়ে ধাক্কা খায়,
রিঅ্যাক্টিভিটি বৃদ্ধি পায়।
রিঅ্যাক্টিভিটির মাঝে ভারসাম্য রক্ষা করতে না পারলে,
এটা বাড়তেই থাকবে। তাই...
বোরন কন্ট্রোল রড।
এরা গাড়ির ব্রেকের মতো রিঅ্যাক্টিভিটি কমায়।
কিন্তু এখানে বিবেচনাধীন তৃতীয় একটা ফ্যাক্টর আছে: পানি।
ঠাণ্ডা পানি সিস্টেমটি থেকে তাপ বাইরে নিয়ে আসে।
নেওয়ার সময়, পানি বাষ্পে পরিণত হয়, যাকে আমরা বলি ভয়েড বা "বিমুক্ত করণ।"
চেরনোবিলে ব্যবহৃত RBMK পারমাণবিক চুল্লীতে,
যাকে বলে "পজিটিভ ভয়েড কোএফিসিয়েন্ট" বা "ধনাত্মক বাষ্প গুণাঙ্ক।"
এর মানে কী?
এর মানে সিস্টেমে যত বেশি বাষ্প থাকবে,
রিঅ্যাক্টিভিটি তত বেশি হবে।
এর মানে বেশি তাপ, বেশি ভাপ,
যার মানে...
ভয়ানক একটা চক্র নিয়ন্ত্রণের দায়িত্ব পড়ছে আমাদের হাতে।
আমরা তা সামলাতে পারতাম, যদি এটা না থাকত...
নেগেটিভ টেম্পারেচার কোএফিসিয়েন্ট তথা ঋণাত্মক তাপমাত্রা গুণাঙ্ক।
নিউক্লিয়ার ফুয়েল উত্তপ্ত হয়ে উঠলে এর সক্রিয়তা কমে যায়...
ফুয়েল রিঅ্যাক্টিভিটি বাড়ায়, কন্ট্রোল রড আর পানি তা কমায়।
বাষ্প এটা বাড়ায়,
আর তাপমাত্রা বৃদ্ধি এটাকে কমায়।
এই অদৃশ্য নৃত্যই পুরো শহরকে পাওয়ার জোগাচ্ছে, কোনো ধোঁয়া কিংবা আগুন ছাড়াই।
যখন সবকিছু স্বাভাবিক থাকে, তখন একে দেখতে খুবই সুন্দর লাগে।
ইউরেনিয়াম বিচ্ছিন্ন হয়ে এনার্জি নির্গত করার সময়ে
ভেঙে জেনন নামের এক পদার্থে পরিণত হয়।
জেনন রিঅ্যাক্টিভিটি কমায়।
কমরেড খোমিউক যার কথা বলেছিলেন, এটা হলো সেই বিষ।
কোর যখন পূর্ণশক্তিতে চলে,
তখন এটা কোনো সমস্যা ঘটার আগেই জেননকে পুড়িয়ে দেয়।
কিন্তু বিলম্ব হবার কারণে
চেরনোবিলের ৪ নম্বর রিয়্যাক্টর অর্ধেক পাওয়ারে চলেছিল...
দশ ঘন্টা ধরে।
জেনন পুড়ে নিঃশেষ হয়নি।
এটা জমছিল, কোরটাকে দূষিত করে তুলছিল।
আমরা ভারসাম্য হারাতে শুরু করেছি।
১২টা বেজে ২৮,
রিয়্যাক্টর এখন সর্বনিম্ন গতিতে রয়েছে।
এক ঘণ্টার কম সময়ের মধ্যে, এটা বিস্ফোরিত হবে।
একটা নিশ্চল নিউক্লিয়ার রিয়্যাক্টর কীভাবে বিস্ফোরণের দিকে ধাবিত হতে পারে,
তা যদি আপনি না বুঝতে পারেন, তবে আমি আপনাকে দোষ দেবো না।
আর যাই হোক, আপনি তো আর নিউক্লিয়ার পাওয়ার প্ল্যান্টের
কন্ট্রোল রুমে কাজ করেন না।
কিন্তু দেখা গেল, সেখানে যারা কাজ করত,
তারাও এটা বুঝতে পারেনি।
আস্তে আস্তে।
কমিয়ে নাও।
ভালো। এভাবেই।
এতক্ষণে তোমাদের শেষ হয়ে যাওয়ার কথা।
আমরা রিডাকশন রেটের জন্য নির্ধারিত প্রটোকল অনুসরণ করছি।
তোমরা কাল বিলম্ব করছ।
এই প্ল্যান্টে আরো দশ জন লোক আছে যারা এর মধ্যেই একাজ শেষ করে ফেলতে পারত।
কাজ চালিয়ে যাও। তুমি ভালো করছো।
কিরশেনবাম, এই বুড়ি মহিলাদের কাজ শেষ হলে আমাকে জানিও।
জ্বি, কমরেড দিয়াতলভ।
ওকে, এখন খুবই আস্তে।
আস্তে আস্তে ৭০০তে নামানো যাক।
- হোয়া, হোয়া, হোয়া। ধীরে। - আমি- আমি ওখানকার কোনো রড সরাইনি।
- এসব কি? - আমি তো এটা স্পর্শও করছি না।
আমরা সবকিছু ঠিকঠাক ভাবে করেছি। কোর হয়তো বিষাক্ত হয়ে আছে।
বেশ, তোমার যদি মনে হয় যে, কোর দূষিত হয়ে আছে,
তাহলে তোমরা সবকিছু ঠিক ভাবে করোনি,
কারণ তোমরা আমার রিয়্যাক্টরটাকে বন্ধ করে দিচ্ছ!
এটাকে চালু করো!
আহ, আমার মনে হয় আম্ররা যদি LAC বন্ধ করে দেই,
আগের চেয়ে বেশি নিয়ন্ত্রণ পাওয়া সম্ভব হতে পারে।
- করো এটা। যাও। - লোকাল অটোম্যাটিক কন্ট্রোল বন্ধ করো।
গ্লোবালে যাও। লিওনিড।
LAC অকার্যকর। গ্লোবাল কন্ট্রোল কার্যকর করা হলো।
কি করেছ তুমি?
আপনি যা বললেন, তাই করেছি। আমি... দেখুন এটা!
- আমি বুঝতে পারছি না। - বালের নবীশগুলো!
তোমরা রিয়্যাক্টরটা নিশ্চল করে দিয়েছ।
এই চাকরি তুমি কীভাবে পেলে?
- কমরেড দিয়াতলভ... - তুমি আবারো আমাকে বলবে যে তোমরা সব ঠিকভাবে করেছ,
হতচ্ছাড়া অপদার্থ কোথাকারে।
এই অসন্তোষজনক ফলাফলের জন্য আমি ক্ষমা চাচ্ছি।
- কী করছ তুমি? - আমাদের এটা পুরোপুরি বন্ধ করে দিতে হবে।
- না। - না, জেনন পিটের ফলে রিয়্যাক্টর নষ্ট হয়ে যাবে তাহলে।
আমাদের এটা বন্ধ করে ২৪ ঘণ্টা অপেক্ষা করতে হবে।
না। আমরা আজ রাতেই পরীক্ষা চালাবো। পাওয়ার বাড়িয়ে ৭০০তে নাও।
আমরা এখান থেকে পাওয়ার বৃদ্ধি করতে পারি না।
- নিয়মে বলা আছে... - আমাকে নিয়মের কথা শুনিও না।
- আমরা যদি ৮০% থেকে হ্রাস করে... - না, না। আমরা ৫০% থেকে হ্রাস করেছি।
- ৫০% আরো ক্ষতিকর! - নিয়মে ৫০% এর কথা বলা নেই!
- এখানে কোনো নিয়ম নেই! - কমরেড দিয়াতলভ,
দুঃখিত, কিন্তু আপনি যা বলছেন তা অর্থহীন।
- পাওয়ার বাড়াও। - না।
আমি এটা করব না। এটা নিরাপদ নয়।
নিরাপত্তার কথা আগে ভাবতে হবে, সবসময়।
আমি এটা ২৫ বছর ধরে বলে আসছি।
এত দীর্ঘ সময় ধরে আমি এই চাকরি করে আসছি, বুঝেছ? ২৫ বছর।
এটা কি তোমার চেয়ে দীর্ঘ, আকিমভ?
জ্বি।
- এটা কি অনেক দীর্ঘ? - জ্বি।
আর তুমি তো এখনো মায়ের দুধই ছাড়োনি?
তাই আমি যদি বলি এটা নিরাপদ, এটা অবশ্যই নিরাপদ।
আর তোমরা দুজন যদি অসম্মতি জানাও,
তাহলে তোমাদের এখানে কাজ করতে হবে না, আর তোমরা তা করবেও না।
তবে শুধু এখানে না। তোমরা কুরস্ক, ইগ্নালিনা অথবা লেনিনগ্রাদ অথবা নভো-ভরোনেজ - কোথাও কাজ করতে পারবে না।
তোমরা আর কখনো কোথাও কাজ করতে পারবো না। আমি তোমাদের দেখে নেবো।
তোমরা তো জানোই যে আমি তাই করব।
পাওয়ার বাড়াও।
আমি আপনার আদেশ নথিভুক্ত করতে চাই।
পাওয়ার বাড়াও।
একসাথে, তাহলে।
আমি এমনকি সেখানে ছিলামও না।
কী?
ওরা পাওয়ার বাড়ানোর সময়ে আমি ঐ রুমেই ছিলাম না।
সেখানে না থাকলে, আপনি ছিলেন কোথায়?
কমরেড লেগাসভ, আপনি একজন সাক্ষী, প্রসিকিউটর নন।
প্রশ্ন করার দায়িত্ব আমার।
রুমে না থাকলে, আপনি ছিলেন কোথায়?
টয়লেটে।
টয়লেটে?
কমরেড খোমিউক সেই রাতে
যারা যারা কন্ট্রোল রুমে ছিলো সবাইকে জিজ্ঞাসাবাদ করেছেন।
তারা সবাই একই কথা বলেছে।
"আমি জানতাম দিয়াতলভ যা নির্দেশ দিচ্ছে তা ভুল,
কিন্তু সে যা বলেছে তা না করলে, আমার চাকরি চলে যেত।"
লিওনিড টপটুনভের কথা।
তার মৃত্যুর এক দিন আগে বলেছিল।
না, কমরেড দিয়াতলভ, আপনি ঐ রুমেই ছিলেন।
আপনিই তাদেরকে পাওয়ার বাড়ানোর আদেশ দিয়েছিলেন।
এটাই সত্যি।
আদালত এখন বিরতি নিচ্ছে।
ত্রিশ মিনিটের জন্য।
এই শহর, চেরনোবিল এর ব্যাপারে কিছু জানেন?
সত্যি বলতে, না।
এখানে বেশিরভাগ অধিবাসী ছিল ইহুদি আর পোলিশ।
জারের আমলে ইহুদীদের মেরে ফেলা হলো।
আর স্ট্যালিনের বাহিনী পোলিশদের বের করে দিলো।
আর তারপর নাৎসিরা এসে যারা অবশিষ্ট ছিলো তাদের মেরে ফেললো।
কিন্তু তারপরেও, যুদ্ধের পর...
লোকজন এখানে বসবাস করতে আসলো।
তারা জানত যে, তাদের পায়ের নিচের মাটি রক্তে সিক্ত,
কিন্তু তারা পরোয়া করেনি।
মৃত ইহুদি, মৃত পোলিশ।
কিন্তু তারা তো না।
কেউ কখনো ভাবেওনি যে এটা তাদের সাথেও ঘটতে যাচ্ছে।
আর এই যে আমরা।
কতদিন আর বাঁচব?
হয়তো এক বছর।
তারা এটাকে বলে...
তারা এটাকে বলে "দীর্ঘমেয়াদি অসুস্থতা।"
আমার কাছে খুব বেশি দীর্ঘ মনে হচ্ছে না।
আমি জানি আপনি আমাকে বলেছিলেন, আর আমি আপনার কথা বিশ্বাস করেছিলাম।
কিন্তু সময় কেটে যাওয়ার সাথে সাথে ভেবেছিলাম,
আমার সাথে এটা ঘটবে না।
আমি অপচয় করলাম এই জীবন।
অকারণেই এটাকে নষ্ট করলাম।
অকারণে?
আপনার মনে আছে, যেদিন সকালে আমি আপনাকে প্রথম ফোন করেছিলাম,
আমি কতটা নির্লিপ্ত ছিলাম?
ক্রেমলিন থেকে পাওয়া খবর আমি খুব একটা বিশ্বাস করি না,
কিন্তু যখন তারা আমার বললো যে
তারা আমাকে ক্লিনআপের দায়িত্ব দিচ্ছে
আর এটা মারাত্মক কিছু নয়, আমি তাদেরকে বিশ্বাস করেছিলাম।
কেন জানেন?
কারণ তারা আপনাকে দায়িত্ব দিয়েছিলো।
হুম।
আমি একজন তুচ্ছ মানুষ, ভ্যালেরা।
সবসময় তাই ছিলাম।
আশা করেছিলাম একদিন ভালো কিছু করব, কিন্তু তা হয়নি।
ভালো কাজ করা লোকদের পাশে দাঁড়িয়েছিলাম, এটুকুই।
আমার মতো আরো অন্যান্য বিজ্ঞানী রয়েছে।
আমি যা করেছি তা তাদের মধ্যে যে কেউ করতে পারত।
কিন্তু আপনি করেছেন সবকিছু...
যা আমরা চেয়েছি, যা আমাদের দরকার ছিলো।
লোকবল, যন্ত্রপাতি, চাঁদের রোভার।
আর কে এসব করতে পারত?
তারা আমার কথা শুনেছে, কিন্তু আপনার আদেশ পালন করেছে।
এতসব মন্ত্রী আর এতসব ডেপুটির মধ্য থেকে...
অনুগত বোকার দলের সংসদ থেকে...
তারা ভুল করে একজন ভালো মানুষকে পাঠিয়েছিল।
ঈশ্বরের দোহাই, বোরিস,
আপনার অবদানই সবচেয়ে বেশি ছিল।
আহ, কী সুন্দর!
কমরেড লেগাসভ।
সময় ১২টা বেজে ৩৮ মিনিট।
রিয়্যাক্টরটি প্রায় বন্ধ হয়ে গিয়েছে।
রিয়্যাক্টর ৪ এর অপারেটররা এমন এক পথে আটকে গিয়েছিল,
যেটা বিপর্যয়ের দিকে নিয়ে গেল।
ফিরে আসার কোনো পথ নেই।
তারা এখনো সেটা জানে না, কিন্তু তাদের মৃত্যু নির্ধারিত হয়ে গিয়েছে।
৩০ মেগাওয়াটে জেনন তৈরি হচ্ছে এখনো,
কিন্তু তার একটুও পুড়ে নিঃশেষ হচ্ছে না।
রিয়্যাক্টর বিষে ডুবে যাচ্ছে।
অবস্থা খারাপ হচ্ছে, কারণ রিয়্যাক্টরটা বাষ্প উৎপাদন করার মত যথেষ্ট উত্তপ্ত নয়।
এই অবস্থা থেকে নিরাপদে পাওয়ার বৃদ্ধির জন্য একমাত্র উপায় হচ্ছে
খুব, খুবই ধীরগতিতে ২৪ ঘণ্টার ব্যবধানে এটাকে বৃদ্ধি করা।
কিন্তু দিয়াতলভ সেটা এখনি করতে চাচ্ছেন।
আকিমভ এবং টপটুনভের সামনে একটাই পথ খোলা আছে।
তারা কন্ট্রোল রডগুলো বের করে আনা শুরু করে।
একই সাথে এক ডজন করে।
অর্ধেকটা বের করে, তিন-চতুর্থাংশ বের করে,
তবুও, পাওয়ার বৃদ্ধি পাচ্ছে না।
তাই তারা এবার সেগুলো পুরোপুরি বের করে আনা শুরু করে।
রিয়্যাক্টর ৪ এ ২১১টি কন্ট্রোল রড ছিলো।
আকিমভ এবং টপ্টুনভ পুরোপুরি ভাবে ২০৫ টি রড তুলে নেয়।
মনে রাখবেন... কন্ট্রোল রড গুলো হচ্ছে গাড়ির ব্রেক।
২১১টি রডের মধ্যে, মাত্র ৬টি রিয়্যাক্টর এর মধ্যে রয়েছে এখন।
জ্বালানি এখন ঠান্ডা হয়ে গিয়েছে,
তাই নেগেটিভ টেম্পারেচার কোফিশিয়েন্ট
আর বিক্রিয়ার গতিবেগ কমাচ্ছে না।
কিন্তু তবুও, জেনন বিষক্রিয়া এতটাই শক্তিশালী যে,
তারা সর্বোচ্চ ২০০ মেগাওয়াট পর্যন্ত পাওয়ার বাড়াতে পারে।
সবগুলো কন্ট্রোল রড বের করে ফেলা হয়েছে।
জরুরি ব্যবস্থা বিচ্ছিন্ন করে ফেলা হয়েছে।
একমাত্র যে জিনিস রিয়্যাক্টরকে নিয়ন্ত্রণে রাখছে,
তা হচ্ছে পানি আর জেনন।
সময় এখন রাত ১টা। আর কয়েক মিনিট পরেই টেস্ট হবে।
আমি দুঃখিত, আমরা সর্বোচ্চ এটুকুই পেতে পারি।
এটা ২০০ মেগাওয়াট। আমরা প্রায় সবকিছু বের করে এনেছি।
যদি এটুকুই আমরা পাই, তাহলে এটুকু দিয়েই কাজ করব।
- কিন্তু পরীক্ষার জন্য ৭০০ প্রয়োজন। - স্টলিয়ারচুক, চলো রেডি হও।
- পাম্প ৪ চালু করো। - না, এক সেকেন্ড দাঁড়ান।
স্টলিয়ারচুক... ] - এই অবস্থায় মোটেই যথেষ্ট বাষ্প নেই।
টার্বাইন এতোই ধীরে চলছে যে তা এই পরীক্ষায় কোনো যুক্তিসিদ্ধ ফলাফল দেবে না।
- এটাই যথেষ্ট। - আর আমরা যদি আরো পানি যোগ করি, তাহলে আরো কম...
বলেছি এটা যথেষ্ট। আমি জানি আমি কী করছি।
স্টলিয়ারচুক।
মেইন পাম্প ৪, কানেক্টেড।
আমাদের খোদেমচুক কে সতর্ক করা উচিৎ। পাইপগুলো...
ওর কথা বাদ দাও। কিরশেনবাম?
সেপারেটর ড্রামে বাষ্পের পরিমাণ খুবই কম... পাঁচ অ্যাটমোস্ফিয়ার।
ঠিক আছে, চলো ওকে সবাই সাহায্য করি। যতটা পারো এটাকে বাড়াও তোমরা।
আমাদের থামা উচিত।
এই বালের জিনিস বন্ধ করো।
তোমাদের হাতে ১৫ মিনিট সময় আছে।
১৫ দিন।
সেইসাথে ওদের হাতে সময় আছে আর ১৫ দিন।
তাদের সামনে আসা সমস্যাটা সমাধানের উপায় নেই।
পাওয়ার খুবই কম, পানি অনেক বেশি।
টেস্টের এমনিতেই বারোটা বেজে গেছে।
ফলাফল আর কোনো কাজে আসবে না।
কিন্তু দিয়াতলভ এসবে পাত্তা দেয় না।
সে শুধু টেস্টটাকে সম্পূর্ণ করতে চায়।
রাত ১ টা বেজে ২২।
আর মাত্র ২ মিনিট।
মেকানিকাল ইঞ্জিনিয়ার ইউভচেঙ্কো তার অফিসে।
রিয়্যাক্টর সেকশনের ফোরম্যান পেরেভোজেংকো আছে রিফুয়েলিং হলে,
সেটা ১০০০ টন ওজনের স্টিল কভারের ঠিক ওপরে।
পানি প্রবাহ নিয়ন্ত্রণের জন্য ডেগতারিয়েংকো আর খোদেমচুক আছে পাম্প রুমে।
ওদের কাউকেই টেস্টের ব্যাপারে বলা হয়নি।
কেউই জানে না, কী ঘটতে চলেছে।
১টা ২২ বেজে ৩০ সেকেন্ডে
রিয়্যাক্টরের SKALA কম্পিউটার সিস্টেমে টপটুনভ একটা রিপোর্ট দেখে।
যথেষ্ট পরিমাণ কন্ট্রোল রডের অভাবে
কম্পিউটার বলছে, রিয়্যাক্টর বন্ধ করে দিতে।
বেশ, তা তো বলবেই।
এটা তো আর জানত না যে, আমরা টেস্ট চালাচ্ছি।
ঠিক আছে, কমরেডেরা।
আর কয়েক মিনিট পরে সব শেষ হয়ে যাবে।
কিরশেনবাম , কাজটা করো।
আমরা সবকিছুই ঠিকঠাকমতো করেছি।
অসিলোগ্রাফ চালু হলো।
ক্লোজিং নম্বর ৮ থ্রোটল ভালভ।
জেনারেটরের রোটরের গতি কমে গেল।
১টা ২৩ বেজে চার সেকেন্ড।
প্রতিটা সিদ্ধান্তের সাথে সাথে
ওরা এ রিয়্যাক্টরটাকে এমন এক পর্যায়ে নিয়ে যাচ্ছে,
যেখানে আর কেউ নিয়ে যেতে পারেনি।
এখন টেস্ট শুরু হলো।
পাম্প বন্ধ হয়ে গেল।
ফলে রিয়্যাক্টরের ভেতরে পানির প্রবাহ বন্ধ হয়ে গেল।
ইউরেনিয়াম ফুয়েলকে সামলানোর জন্য এখন আর কোনো শীতল পদার্থ নেই,
কোনো কন্ট্রোল রড নেই।
ভারসাম্যটা মুহূর্তেই বিপরীত দিকে সরে গেল।
এক সেকেন্ডেরও কম সময়ে
রিঅ্যাক্টিভিটি বেড়ে গেল।
কোরের ভেতরের পানি খুব দ্রুতই বাষ্পে পরিণত হলো।
একটা শূন্যতার সৃষ্টি হলো,
সেই শূন্যতা পূরণের জন্য কোনো পানি ছিল না।
বাষ্প রিঅ্যাক্টিভিটি বাড়ালো,
ফলে তাপ বাড়লো, আরো বাষ্প সৃষ্টি হলো,
রিঅ্যাক্টিভিটি আরো বাড়লো।
জেনন ক্ষয় হতে শুরু করেছে।
পাওয়ার বেড়েই যাচ্ছে।
একে থামানোর আর কোনো উপায় নেই।
১টা ২৩ বেজে ৩৫ সেকেন্ড।
পাওয়ার অতিরিক্ত বেড়ে গেছে! সাশা!
কী করেছ?!
১টা ২৩ বেজে ৪০ সেকেন্ড।
পৃথিবীর প্রতিটি নিউক্লিয়ার রিয়্যাক্টরের প্রতিটি কন্ট্রোল রুমে
একটা বাটন থাকে, যার কাজ কেবল একটাই...
তাৎক্ষণিকভাবে বন্ধ করে দেয়া।
সোভিয়েত রিয়্যাক্টরগুলোয় এই বাটনকে AZ-5 নামে ডাকা হয়।
AZ-5 চাপলে সব কন্ট্রোল রড একইসাথে ঢুকে যাবে।
আর রিয়্যাক্টর সাথে সাথে থেমে যায়।
কিন্তু...
চুপ করে আছ কেন, লেগাসভ? তোমার মিথ্যা কথাগুলো বলে শেষ করো।
কমরেড দিয়াতলভ, আপনাকে শেষবারের মতো সতর্ক করছি।
- নইলে কী? - ঈশ্বরের দোহাই লাগে, দিয়াতলভ।
লেগাসভ তো বলেই দিয়েছে।
বলেছে, ওটা ঠেকানোর আর কোনো উপায় ছিল না।
- ও কিছু একটা জানে, ও কিছু একটা জানে। - কমরেড দিয়াতলভ।
আমি জানি তুমি কে, ভ্যালেরি অ্যালেক্সিভিচ।
- তুমি একটা মিথ্যুক। - আজকের জন্য যথেষ্ট হয়েছে।
অভিযুক্তরা কারাগারে থাকবে।
- কোর্ট... - আমার কথা শেষ হয়নি।
আরো কিছু প্রমাণ উপস্থাপন বাকি আছে।
এর দরকার নেই, আপনার সাক্ষ্য শেষ হয়েছে।
- ইওর অনর। - কোর্ট মুলতবি ঘোষণা করা হলো।
- আমরা কালকে শুরু করব... - ওকে শেষ করতে দিন।
কমরেড শেরবিনা...
ওনাকে শেষ করতে দিন।
দিয়াতলভ আমাদের জানা সকল নিয়ম ভঙ্গ করেছে।
একটা রিয়্যাক্টরকে ধ্বংসের মুখে ঠেলে দিয়েছে।
কারণ সে ভেবেছিল, ভুল করলেও ফেরার একটা উপায় আছে।
সেটা হলো AZ-5, যে বাটন চাপলে সবকিছু থেমে যাবে।
কিন্তু ও যে পরিস্থিতির উদ্রেক করেছিল, তাতে আর সেটা ঘটতে পারেনি।
শাটডাউন সিস্টেমের ডিজাইনে একটা মারাত্মক ভুল আছে।
১টা ২৩ বেজে ৪০ সেকেন্ডে আকিমভ AZ-5 বাটনটা চাপে।
সম্পূর্ণরূপে বের করে আনা কন্ট্রোল রডগুলো আবার রিয়্যাক্টরে প্রবেশ করে।
এই রডগুলো বোরন দিয়ে বানানো, যা রিয়্যাক্টিভিটি কমিয়ে দেয়।
কিন্তু ওগুলোর শীর্ষে ছিল অন্য জিনিস।
সেখানে ছিল গ্রাফাইট, যা রিয়্যাক্টিভিটি বাড়ায়।
কেন?
যেকারণে আমাদের রিয়্যাক্টরের চারপাশে কন্টেইনমেন্ট নেই,
পশ্চিমাদের মতো।
যেকারণে আমরা আমাদের কোরে উন্নতমানের ফুয়েল ব্যবহার করি না।
যেকারণে আমরাই একমাত্র জাতি,
শীতল পানির ওপর নির্ভরশীল গ্রাফাইট নিয়ন্ত্রিত এমন রিয়্যাক্টর বানাই,
যাতে পজিটিভ ভয়েড কোএফিশিয়েন্ট আছে।
কারণটা হলো, এর দাম কম।
কোরে প্রবেশ করা রডের প্রথম অংশ ছিল গ্রাফাইট।
ওটা প্রবেশের সাথে সাথে কোরের রিয়্যাকশন বেড়ে আকাশ ছুঁয়ে ফেললো।
পানির প্রত্যেকটা অণু বাষ্পে পরিণত হলো।
ফলে রড ঢোকার চ্যানেলগুলো ক্ষতিগ্রস্থ হলো।
ঐ চ্যানেলের কন্ট্রোল রডগুলো আর নড়তে পারছিল না।
কারণ গ্রাফাইটের অংশটুকু ঢুকেই আটকে গিয়েছিল
আর রিয়্যাকশনটা অনবরত বাড়িয়েই চলেছিল।
চেরনোবিলের ৪ নম্বর রিয়্যাক্টর এখন একটা নিউক্লিয়ার বোমা।
১ টা ২৩ বেজে ৪২ সেকেন্ড।
উপর থেকে পেরেভোজেঙ্কো স্টিলের বিশাল কভারের দিকে তাকালো...
...আর যা একেবারে অসম্ভব, তাই দেখলো।
৩৫ কেজি ওজনের কন্ট্রোল রড আর ফুয়েল চ্যানেলের ক্যাপগুলো
ক্রমাগত ওঠানামা করছে।
সে ছুটে গেলে কন্ট্রোল রুমে
কিন্তু যা ঘটবে, তা ঠেকাতে ওর আর কিছুই করার ছিল না।
১ টা ২৩ বেজে ৪৪ সেকেন্ড।
বাষ্প ঐ ফুয়েলের চ্যানেলগুলোকে ছিন্নভিন্ন করে দিয়েছিল।
আমরা জানি না, পাওয়ার কতটুকু বেড়েছিল।
আমরা শুধু জানি শেষ রিডিংটুকু।
৪ নং রিয়্যাক্টর,
যা কি না ৩২০০ মেগাওয়াট পাওয়ারে কাজ করার জন্য বানানো হয়েছিল,
তার পাওয়ার হয়ে গেল ৩৩০০০ মেগাওয়াট।
কোরের ভেতরের চাপ আর থামানো গেল না।
অবশেষে ১টা ২৩ বেজে ৪৫ সেকেন্ডে বিস্ফোরণটা ঘটলো।
রিয়্যাক্টর থেকে স্টিলের কভার খুলে যাবার সাথে সাথে অক্সিজেন ঢুকে পড়লো।
সেটা হাইড্রোজেন এবং অতি উত্তপ্ত গ্রাফাইটের সাথে মিলে গেল।
বিপর্যয়ের চক্র এবার সম্পূর্ণ হলো।
কমরেড দিয়াতলভ!
ঐরাতে ঐরুমের কেউই জানত না যে,
শাটডাউন বাটনটা ঐ নিউক্লিয়ার বোমা ফাটানোর ডেটোনেটর হিসেবে কাজ করবে।
ওরা জানত না, কারণ তথ্যটা ওদের কাছ থেকে গোপন রাখা হয়েছিল।
কমরেড লেগাসভ, আপনি ভিয়েনায় আপনার নিজের দেয়া সাক্ষ্যবিরোধী কথা বলছেন।
ভিয়েনায় আমি মিথ্যা সাক্ষ্য দিয়েছিলাম।
পুরো বিশ্বের সাথে মিথ্যা কথা বলেছিলাম।
একমাত্র আমিই ব্যাপারটা গোপন রেখেছি, তা নয়।
অনেকেই রেখেছে।
আমরা কেজিবির, কেন্দ্রীয় কমিটির আদেশ মানছিলাম শুধু।
এমুহূর্তে গোটা সোভিয়েত ইউনিয়নে ১৬টা রিয়্যাক্টর এই মারাত্মক ত্রুটি নিয়ে চলছে।
তারমধ্যে তিনটার অবস্থান চেরনোবিলের ২০ কিলোমিটারের মধ্যে।
প্রফেসর লেগাসভ, আপনি যদি ইঙ্গিত করতে চান যে, সোভিয়েত রাষ্ট্র এ ঘটনার সাথে কোনোভাবে জড়িত,
তাহলে আপনাকে সাবধান করে দিচ্ছি, আপনি কিন্তু বিপজ্জনক পথে পা বাড়াচ্ছেন।
আমি ইতিমধ্যেই বিপজ্জনক পথে পা বাড়িয়েছি।
আমরা এখন বিপজ্জনক জায়গাতেই দাঁড়িয়ে আছি।
এসব গোপন কথার জন্য, মিথ্যার জন্য।
এগুলোই এখন আমাদের বৈশিষ্ট্য।
সত্য আমাদের বিপক্ষে গেলে আমরা মিথ্যা বলতে শুরু করি,
বলতে বলতে একসময় সত্যটার অস্তিত্বই ভুলে যাই।
কিন্তু সত্যটা কিন্তু সেখানেই থাকে।
আমাদের বলা প্রতিটা মিথ্যার কারণে আমরা ঐ সত্যের কাছে ঋণী হয়ে থাকি।
একসময় না একসময়ে, সেই দেনা মেটাতেই হয়।
এভাবেই একটা RBMK রিয়্যাক্টর কোর বিস্ফোরিত হয়।
মিথ্যা কথা।
ভ্যালেরি অ্যালেক্সিভিচ লেগাসভ,
অ্যালেক্সি লেগাসভের পুত্র,
তিনি ছিলেন কেন্দ্রীয় কমিটির মতাদর্শগত সম্মতি বিভাগের প্রধান।
আপনার বাবা ওখানে কী করেছিলেন, জানেন?
হ্যাঁ।
ছাত্রাবস্থায় আপনি কমসোমোলের নেতৃত্বপদে ছিলেন।
সমাজতান্ত্রিক ছাত্র সংগঠন, ঠিক?
- জানেনই তো। - জবাব দিন।
হ্যাঁ।
কুচার্টভ ইনস্টিটিউটে
আপনি ছিলেন সমাজতান্ত্রিক পার্টির সম্পাদক।
সেসময়ে আপনি ইহুদী বিজ্ঞানীদের সুযোগ কমিয়ে দিয়েছিলেন।
হ্যাঁ।
ক্রেমলিনের অফিশিয়ালদের মন জোগানোর জন্য।
লেগাসভ, আপনি আমাদেরই একজন।
আপনাকে আমি যা খুশি তাই করতে পারি।
কিন্তু আমার আপনাকে যেটা সবচেয়ে বেশি জানানোর ইচ্ছা, তা হলো, আমি আপনাকে চিনি।
আপনি সাহসী নন।
আপনার বীর হবার যোগ্যতা নেই।
আপনি হলেন একজন মৃতপ্রায় মানুষ, যে ভুলভাল বকছে।
আমি জানি আমি কে, এও জানি আমি কী করেছি।
পৃথিবীটা যদি ন্যায্য হত, তাহলে মিথ্যার জন্য আমাকে গুলি করা হত,
এই সত্যটার জন্য না।
বিজ্ঞানী...
আর বিজ্ঞানীদের যুক্তি নিয়ে একগুঁয়েমি।
বুলেটটা যখন আপনার খুলিতে লাগবে,
তখন এই কারণ কোনো কাজে আসবে?
কারো মাথায় এখন গুলি করা হবে না, লেগাসভ।
ভিয়েনায় পুরো পৃথিবী আপনাকে দেখেছে।
এখন আপনাকে মেরে ফেলাটা লজ্জাজনক হবে।
মারবই বা কীসের জন্য?
আপনার সাক্ষ্য রাষ্ট্র মেনে নেবে না।
এটা প্রেসের কাছে প্রকাশ করা হবে না।
এটা কখনো ঘটেনি, তাই ধরে নেয়া হবে।
নাহ, আপনি বাঁচবেন,
যতদিনই বাঁচুন,
তবে বিজ্ঞানী আর থাকতে পারবেন না।
আপনি আপনার পদবী এবং অফিস রাখতে পারবেন,
কিন্তু আপনার কোনো কাজ থাকবে না, কোনো ক্ষমতা থাকবে না, কোনো বন্ধু থাকবে না।
কেউ আপনার সাথে কথা বলবে না।
কেউ আপনার কথা শুনবে না।
অন্যরা, আপনার চেয়ে কম যোগ্য লোকেরা
আপনি যা করেছেন, তার জন্য কৃতিত্ব পাবে।
আপনার সুখ্যাতি এখন তারা উপভোগ করবে।
বেঁচে থাকতেই এসব দেখতে পাবেন।
শেরবিনার হাত আছে এতে ?
না।
উনি জানতেনও না যে, আমি কী বলব।
খোমিউক কিছু করেছেন এব্যাপারে?
না।
উনিও জানতেন না।
আজকে এতগুলো সত্য বলেছেন, কে জানে,
হয়তো এই মুহূর্তটাকে মিথ্যা বলার জন্য বেছে নিয়েছেন।
আপনার মতো অভিজ্ঞ মানুষের তো মিথ্যা শুনে ধরতে পারার কথা।
আপনি ওনাদের কারো সাথে আর কখনো যোগাযোগ করতে পারবেন না।
আপনি চেরনোবিলের ব্যাপারে আর কখনো কারো সাথে যোগাযোগ করতে পারবেন না।
আপনি আপনার চারপাশের পৃথিবী থেকে এমনভাবে বিচ্ছিন্ন থাকবেন যে, মরার আগে
য়াপনি যে এতদিন বেঁচেছিলেন, সেটাই ভুলে যাবেন।
আমি যদি মেনে না নেই, তাহলে?
যা ঘটবে না, তার জন্য চিন্তা করে লাভ কী?
"যা ঘটবে না, তার জন্য চিন্তা করে লাভ কী?"
দারুণ কথা।
আমাদের টাকায় লিখে রাখা দরকার এটা,
বিজ্ঞানী হওয়া মানেই একগুঁয়ে হওয়া।
সত্যের সন্ধানে আমরা এতোটাই মনোযোগ দেই যে,
কয়জন যে আসলেই সত্যটা জানতে চায়, তা ভুলে যাই আমরা।
কিন্তু আমরা দেখতে না পেলেও, সত্যটা কিন্তু ওখানেই থাকে।
তা দেখবো কি দেখব না, তা আমাদের ব্যাপার।
আমাদের ইচ্ছা কিংবা দরকারকে সত্য গ্রাহ্য করে না।
আমাদের সরকার, আমাদের আদর্শ, আমাদের ধর্মকে গ্রাহ্য করে না।
সেটা অপেক্ষা করতে থাকে।
এটুকুই হলো চেরনোবিলের দেয়া উপহার।
একসময় আমি সত্যের জন্য কী মূল্য দিতে হবে, তা ভেবে ভয় পেতাম।
এখন আমি শুধু প্রশ্ন করি:
মিথ্যার খেসারত কতটুকু দিতে হয়?
চেরনোবিলে বিস্ফোরণের ঠিক দুই বছর পরে,
১৯৮৮ এর ২৬শে এপ্রিল ভ্যালেরি লেগাসভ ৫১ বছর বয়সে আত্মহত্যা করেন।
লেগাসভের শেষস্মৃতিযুক্ত অডিও টেপসমূহ সোভিয়েত বিজ্ঞানী মহলে প্রচার পেয়েছিলো।
তার আত্মহত্যা এই ব্যাপারটিকে এড়িয়ে যাওয়া অসম্ভব করে তুলেছিলো।
তার মৃত্যুর ফলশ্রুতিতে, সোভিয়েত কর্মকর্তারা অবশেষে RBMK নিউক্লিয়ার রিয়্যাক্টরের ডিজাইনে ত্রুটির কথা স্বীকার করে নেয়।
পুনরায় চেরনোবিলের মতো দুর্ঘটনা প্রতিহত করার জন্য চুল্লীসমূহ সংস্কার করা হয়েছিলো।
চেরনোবিলে ডজনখানেক বিজ্ঞানী অক্লান্ত পরিশ্রম করে লেগাসভকে সহায়তা করেছিলেন।
কেউ কেউ এই ঘটনায় সরকারের দায়ভারের ব্যাপারে কথা বলেছিলেন,
এবং হুমকির শিকার, গ্রেফতার এবং কারারুদ্ধ হয়েছিলেন।
তাদের সকলের প্রতিনিধিত্বকারী হিসেবে
এবং সত্য ও মানবতার জন্য তাদের আত্মোৎসর্গ ও সেবাকে
সম্মান জানানোর উদ্দেশ্যে উলানা খোমিউকের চরিত্রটি সৃষ্টি করা হয়েছে ।
বোরিস শেরবিনা মারা যান ২২শে আগস্ট, ১৯৯০ এ...
তাকে চেরনোবিলে পাঠানোর চার বছর চার মাস পরে।
চেরনোবিল দুর্ঘটনায় তাদের ভূমিকার জন্য ভিক্টর ব্রুকানভ, অ্যানাতলি দিয়াতলভ
এবং নিকোলাই ফোমিনকে দশ বছরের সশ্রম কারাদন্ড দেওয়া হয়েছিলো।
মুক্তির পর, নিকোলাই ফোমিন কাজে ফিরে যান...
রাশিয়ার কালিনিনের একটি পারমাণবিক বিদ্যুৎ কেন্দ্রে।
অ্যানাতলি দিয়াতলভ তেজস্ক্রিয়তা-জনিত অসুস্থতায় ১৯৯৫ সালে মারা যান।
তার বয়স হয়েছিলো ৬৪ বছর।
ভ্যালেরি খোদেমচুকের লাশ উদ্ধার করা সম্ভব হয়নি।
তিনি স্থায়ীভাবে রিয়্যাক্টর ৪ এর নিচে সমাহিত হয়ে আছেন।
অগ্নি-নির্বাপন কর্মীদের পোশাকগুলো এখনো প্রিপিত হাসপাতালের বেজমেন্টে রয়ে গেছে।
এগুলো আজও বিপজ্জনক মাত্রায় তেজস্ক্রিয়।
স্বামী এবং কন্যার মৃত্যুর পর, ল্যুডমিলা ইগ্নাটেঙ্কো বেশ কয়েকবার স্ট্রোক করেন।
ডাক্তাররা তাকে বলেছিলো তিনি কখনো সন্তানের মা হতে পারবেন না।
তবে তারা ভুল বলেছিল।
তিনি বর্তমানে তার ছেলেকে নিয়ে কিয়েভে থাকেন।
যেসব লোক রেলওয়ে ব্রিজ থেকে দেখেছিল, জানামতে তাদের কেউই বাঁচেনি।
এটি এখন "দ্য ব্রিজ অব ডেথ" (মৃত্যু সেতু) নামে পরিচিত।
সম্পূর্ণ পারমাণবিক গলন ঠেকাতে ৪০০ খনি শ্রমিক এক মাস ধরে দিনরাত কাজ করেছিলো।
অনুমান করা হয় তাদের মধ্যে কমপক্ষে ১০০ জন ৪০ বছরের আগেই মারা গিয়েছিলো।
ব্যাপকভাবে প্রচারিত খবর অনুযায়ী, যে তিনজন ডাইভার বুদবুদ ট্যাঙ্কে নেমেছিলো
তারা তাদের বীরত্বপূর্ণ কাজের ফলে মারা যায়।
প্রকৃতপক্ষে, তিনজনই হাসপাতালে ভর্তি হওয়ার পর বেঁচে যায়।
তাদের মধ্যে দুজন এখনো জীবিত।
এক্সক্লুশন জোনে কাজ করার জন্য ৬ লাখেরও বেশি লোককে বাধ্যতামূলক নিয়োগ করা হয়েছিলো।
তেজস্ক্রিয়তার ফলে ব্যাপক পরিমাণে অসুস্থতা এবং মৃত্যুর পরেও, সোভিয়েত সরকার তাদের পরিণতির কোনো অফিশিয়াল রেকর্ড রাখেনি।
এক্সক্লুশন জোন নামে পরিচিত ইউক্রেন এবং বেলারুশের দূষিত এলাকার মোট আয়তন দাঁড়ায় ২৬০০ বর্গকিলোমিটার।
আনুমানিক ৩ লাখ লোক তাদের বাসস্থান থেকে বাস্তচ্যুত হয়েছিলো।
তাদেরকে বলা হয়েছিলো এটা সাময়িক।
এখনো তাদের ফেরা নিষিদ্ধ।
মিখাইল গর্বাচেভ ১৯৯১ সালে সোভিয়েত ইউনিয়ন ভেঙ্গে যাওয়ার আগ পর্যন্ত প্রেসিডেন্ট হিসেবে দায়িত্ব পালন করেন।
২০০৬ সালে, তিনি লিখেন, "সম্ভবত চেরনোবিলের পারমাণবিক দুর্ঘটনাই ছিলো...
...সোভিয়েত ইউনিয়ন পতনের সত্যিকারের কারণ।"
২০১৭ সালে, চেরনোবিলে প্রায় ২ বিলিয়ন ডলার ব্যয়ে
নতুন নিরাপত্তা আবরণের কাজ সম্পন্ন হয়।
এটি ১০০ বছর কার্যক্ষম থাকার জন্য ডিজাইনকৃত।
বিস্ফোরনের পরে, ইউক্রেন এবং বেলারুশ জুড়ে ক্যান্সারের হারের নাটকীয় উত্থান ঘটে।
শিশুদের মাঝে ক্যান্সার বৃদ্ধির হার ছিলো সর্বোচ্চ।
চেরনোবিলের জন্য প্রকৃতপক্ষে কত মানুষকে মূল্য দিতে হয়েছিলো তা আমরা কখনোই জানব না।
অনেকের মতে মৃতের সংখ্যার ব্যাপ্তি ৪,০০০ থেকে ৯৩,০০০।
তবে সোভিয়েত সরকারি হিসাব মতে মৃত্যুর সংখ্যা, ১৯৮৭ সালের পর থেকে এখনো অপরিবর্তিত...
মাত্র ৩১ জন।
সকল ক্ষতিগ্রস্থ এবং আত্মোৎসর্গকারী জনগণের স্মৃতির উদ্দেশ্যে।
চেরনোবিল সিজন ১ এপিসোড ৫ অনুবাদে সাবটাইটেল হাট
অনুবাদক: নুরুল্লাহ মাশহুর হাসান শুভ মইনুল হাসান কুদরতে জাহান
বাংলায় সাবটাইটেলটি ভালো লাগলে গুড রেটিং দিতে ভুলবেন না। আপনাদের উৎসাহই আমাদের অনুপ্রেরণা।
আমাদের গ্রুপ - facebook.com/groups/subtitlehut আগামী কাজগুলোর খবর জানতে লাইক দিন- facebook.com/subhut2014